Diari Oficial de la Generalitat Valenciana


Sumari del DOGV 8686, del 27-11-2019 (2019/10641)

Notificació de la interlocutòria dictada en el procediment de jurisdicció voluntària número 59/2019.
----------------------------------------------------------------------------------------------------

### Dades del document

Número de DOGV
:   8686

Data del DOGV
:   27-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10741


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Anunci

Notificació de la interlocutòria dictada en el procediment de jurisdicció voluntària número 59/2019. [2019/10389]  
Joaquín Ricardo Ventura Monfort, lletrat de l'Administració de justícia del Jutjat de Violència sobre la Dona número 1 de Vila-real, per mitjà d'aquest edicte faig saber que en el procediment de jurisdicció voluntària número 59/2019, seguit a instàncies de Maryam Mallouki contra José Manuel Moreno Carratalá, s'ha dictat la interlocutòria que literalment diu:  
  
«Interlocutòria número 36/2019  
  
Vila-real, 8 de novembre de 2019  
  
Fets  
Primer. En data 13 de juny de 2019 la representació processal de Maryam Mallouki va presentar un escrit en què sol·licita autorització per a l'expedició de passaport del menor N. M. M.  
Segon. Citades les parts es va celebrar la compareixença en data 8 de novembre de 2019 amb el resultat que consta en les actuacions.  
  
Raonaments jurídics  
Únic. L'article 156 del Codi Civil estableix que «la pàtria potestat s'exercirà conjuntament per tots dos progenitors o per un només amb el consentiment exprés o tàcit de l'altre. Seran vàlids els actes que realitze un d'ells d'acord amb l'ús social i les circumstàncies o en situacions d'urgent necessitat.  
En cas de desacord, qualsevol dels dos podrà acudir al jutge, qui, després d'oir a tots dos i al fill si tinguera suficient maduresa i, en tot cas, si fora major de dotze anys, atribuirà la facultat de decidir al pare o a la mare. Si els desacords foren reiterats o hi concorreguera qualsevol altra causa que entorpisca greument l'exercici de la pàtria potestat, podrà atribuir-la totalment o parcialment a un dels pares o distribuir entre ells les seues funcions.»  
En el present cas, la demandant sol·licita autorització per a l'expedició de passaport a favor del seu fill menor, atesa la falta de consentiment del pare, amb el qual no té cap relació. El demandat no ha comparegut a l'acte de la vista, i el Ministeri Fiscal ha emés informe favorable a la concessió de l'autorització demanada.  
  
Examinades les al·legacions efectuades, no s'aprecia cap motiu que justifique la no-autorització per a l'expedició de passaport del menor N. M. M. No hi consta l'existència de cap prohibició judicial perquè el menor isca del país, i de fet, el menor ja va tindre passaport, tal com resulta de la documentació que figura en les actuacions, el qual ha caducat. I el demandat no ha comparegut a l'acte de la compareixença per a donar raons que justifiquen la no-autorització per a l'expedició de passaport. Per tot el que s'ha exposat, i estimant la petició efectuada justificada en tindre el menor família al Marroc i necessitar el passaport per a viatjar a aquell país, és procedent accedir al que se sol·licita.  
Vistos els articles esmentats i altres de general aplicació,  
  
Part dispositiva  
Dispose autoritzar l'expedició de passaport del menor N. M. M.  
Notifiqueu aquesta resolució a les parts, fent-los saber que en contra s'hi pot interposar un recurs d'apel·lació.»  
Ho disposa, mana i firma Macarena Mira Picó, magistrada jutgessa del Jutjat de Violència sobre la Dona número 1 de Vila-real i el seu partit. En done fe.  
I atés que el demandat, José Manuel Moreno Carratalá, es troba en parador ignorat, s'expedeix aquest edicte a fi que li valga de notificació de forma deguda.  
  
Vila-real, 13 de novembre de 2019.- El lletrat de l'Administració justícia: Joaquín Ricardo Ventura Monfort.